b'\n_START_ARTICLE_\nMicrosoft Flight Simulator\n_START_SECTION_\nIstorie\n_START_PARAGRAPH_\nMicrosoft Flight Simulator \xc8\x99i-a \xc3\xaenceput via\xc8\x9ba ca un set de articole de grafic\xc4\x83 scrise de Bruce Artwick \xc3\xaen 1976 despre un program de grafic\xc4\x83 3D. C\xc3\xa2nd editorul revistei i-a spus c\xc4\x83 abona\xc8\x9bii vor s\xc4\x83 cumpere programul, Bruce Artwick a \xc3\xaenfin\xc8\x9bat compania subLOGIC Corp. \xc3\xaen 1977 \xc8\x99i a \xc3\xaenceput s\xc4\x83 v\xc3\xa2nd\xc4\x83 simulatoare de zbor pentru calculatoare 8080 cum ar fi Altair 8800 \xc8\x99i IMSAI8080. \xc3\x8en 1979 subLOGIC a lansat FS1 Flight Simulator pentru Apple II. \xc3\x8en 1980 subLOGIC a lansat o versiune pentru Tandty TRS-80, iar \xc3\xaen 1982 a licen\xc8\x9biat o versiune pentru IBM PC cu grafic\xc4\x83 CGA pentru Microsoft, care a fost lansat\xc4\x83 sub numele de Microsoft Flight Simulator 1.00. subLOGIC a continuat s\xc4\x83 dezvolte produsul \xc8\x99i pentru alte platforme, iar Flight Simulator II a fost lansat pentru Apple II \xc3\xaen 1983, la Commodore 64, MSX \xc8\x99i Atari 800 \xc3\xaen 1984, \xc8\x99i la Commodore Amiga \xc8\x99i Atari ST \xc3\xaen 1986. \xc3\x8entre timp, Bruce Artwick a p\xc4\x83r\xc4\x83sit subLOGIC pentru a \xc3\xaenfin\xc8\x9ba Bruce Artwick Organisation pentru a lucra la Microsoft pentru versiunile ulterioare, \xc3\xaencep\xc3\xa2nd cu Microsoft Flight Simulator 3.00 \xc3\xaen 1988. Microsoft Flight Simulator a ajuns la maturitate comercial\xc4\x83 cu versiunea 3.1, unde a \xc3\xaenceput s\xc4\x83 foloseasc\xc4\x83 grafica 3D \xc8\x99i accelerare grafic\xc4\x83, devenind un produs de prim\xc4\x83 m\xc3\xa2n\xc4\x83._NEWLINE_Microsoft a produs constant noi versiuni ale simulatorului, ad\xc4\x83ug\xc3\xa2nd noi caracteristici cum ar fi noi tipuri de aeronave \xc8\x99i peisaj mai detaliat. Edi\xc8\x9bia Profesional\xc4\x83 (Professional Edition) a fost lansat\xc4\x83 cu versiunile 2000 \xc8\x99i 2002, care includea mai multe aeronave, utilitare \xc8\x99i peisaje mai detaliate dec\xc3\xa2t versiunea normal\xc4\x83, formatul fiind abandonat cu versiunea 2004(versiunea 9), care revenise la formatul de single-edition \xc8\x99i a marcat 100 de ani de zbor cu propulsie, iar Flight Simulator X a revenit la formatul cu edi\xc8\x9bie dubl\xc4\x83 cu "Standard Edition" \xc8\x99i "Deluxe Edition"._NEWLINE_Cele mai recente versiuni ale acestui simulator, MS Flight Simulator 2004 \xc8\x99i noul MS Flight Simulator X au atra pilo\xc8\x9bi veterani, viitori pilo\xc8\x9bi \xc8\x99i chiar oameni care c\xc3\xa2ndva au visat s\xc4\x83 fie pilo\xc8\x9bi. Fiind mai mult un mediu virtual foarte captivant dec\xc3\xa2t un simplu joc, este uneori frustrant, complex \xc8\x99i dificil din cauza nivelului mare de realism, dar poate fi \xc8\x99i meritoriu pentru un flightsimmer priceput. Suprafa\xc8\x9ba pe care se poate zbura cuprinde \xc3\xaentreaga lume, cu diferite nivele de detaliu, incluz\xc3\xa2nd 20,000 de aeroporturi. Decoruri individual-detaliate se pot g\xc4\x83si reprezent\xc3\xa2nd marile monumente \xc8\x99i o un num\xc4\x83r \xc3\xaen continu\xc4\x83 cre\xc8\x99tere de ora\xc8\x99e \xc8\x99i metropole. Detaliile peisajelor sun m\xc4\x83runte \xc8\x99i departe de centrele populate \xc8\x99i \xc3\xaen special \xc3\xaen afara SUA, de\xc8\x99i o varietate de site-uri ofer\xc4\x83 add-on-uri cu peisaje(comerciale \xc8\x99i gratuite) \xc8\x99i decoruri pentru a remedia aceast\xc4\x83 problem\xc4\x83._NEWLINE_Ultimele dou\xc4\x83 versiuni includ o simulare meteorologic\xc4\x83 complex\xc4\x83 \xc8\x99i sofisticat\xc4\x83, cu abilitatea de a desc\xc4\x83rca de pe internet date meteo \xc3\xaen timp real, un mediu aerian inclusiv trafic de control aerian interactiv (de\xc8\x99i seriile MSFS nu au fost primele care s\xc4\x83 includ\xc4\x83 a\xc8\x99a ceva), aeronave cu care poate zbura utilizatorul de la istoricul Douglas DC-3 p\xc3\xa2n\xc4\x83 la la Boeing 777 \xc8\x99i un mare num\xc4\x83r de resurse incluz\xc3\xa2nd lec\xc8\x9bii interactive \xc8\x99i provoc\xc4\x83ri, \xc8\x99i checklists (liste cu sarcini pentru avioane).\n_START_SECTION_\nFlight Simulator X\n_START_PARAGRAPH_\nFlight Simulator X este cea mai recent\xc4\x83 versiune a seriei Microsoft Flight Simulator. Include o \xc3\xaembun\xc4\x83t\xc4\x83\xc8\x9bire a graficii, la fel si compatibilitate cu DirectX 10 si cu tehnologia Windows Vista._NEWLINE_Revista PC Gamer a anun\xc8\x9bat eronat \xc3\xaen edi\xc8\x9bia din Ianuarie 2006 c\xc4\x83 Microsoft Flight Simulator X va fi lansat \xc3\xaen Februarie 2006. \xc8\x98tirea a fost prematur\xc4\x83 \xc8\x99i Microsoft a corectat aceast\xc4\x83 informa\xc8\x9bie \xc3\xaen declara\xc8\x9bii de pres\xc4\x83 ulterioare. Data actual\xc4\x83 de lansare a fost 17 octombrie 2006 \xc3\xaen SUA. Exist\xc4\x83 dou\xc4\x83 versiuni ale jocului, ambele pe c\xc3\xa2te dou\xc4\x83 DVD-uri. Versiunea Deluxe contine noul sistem Garmin G1000 de instrumente de bord \xc3\xaen 3 carlingi, aeronave adi\xc8\x9bionale \xc3\xaen flot\xc4\x83, capabilitate de turn de control (numai \xc3\xaen multiplayer), mai multe misiuni, mai multe ora\xc8\x99e \xc8\x99i aeroporturi \xc3\xaen detaliu, \xc8\x99i un pachet de SDK pentru producerea \xc8\x99i dezvoltarea add-onurilor.\n_START_SECTION_\nImplicarea comunit\xc4\x83\xc8\x9bii\n_START_PARAGRAPH_\nO mare comunitate exist\xc4\x83 pentru franchiza Microsoft Flight Simulator, av\xc3\xa2nd tulpina de la natura deschis\xc4\x83 a structurii simulatorului care permite numeroase modific\xc4\x83ri s\xc4\x83 fie f\xc4\x83cute. De asemenea sunt multe linii aeriene virtuale, unde pilo\xc8\x9bii \xc3\xae\xc8\x99i efectueaz\xc4\x83 zborurile stabilite ca \xc8\x99i pilo\xc8\x9bii liniilor aeriene reale, la fel \xc8\x99i re\xc8\x9belele interna\xc8\x9bionale de simulare a controlului aerian, precum IVAO \xc8\x99i VATSIM._NEWLINE_Pentru o list\xc4\x83 sumar\xc4\x83 de site-uri comunitare, vezi Linkuri externe mai jos.\n_START_SECTION_\nTrivia\n_START_PARAGRAPH_\nMicrosoft a eliminat cele dou\xc4\x83 turnuri gemene din obiectele scenery ca rezultat al atacurilor din 11 septembrie 2001. Microsoft a lansat \xc8\x99i un patch pentru a le elimina din Flight Simulator 2000.'